

TEΛΕΥΤΑΙΑ ΕΝΗΜΕΡΩΣΗ 15:30



H ομάδα "Ρουβίκωνας", με ανάρτησή της σε ιστοσελίδα του αντιεξουσιαστικού χώρου, ανέλαβε την ευθύνη για την επίθεση που έγινε σήμερα το πρωί, στα γραφεία της εφημερίδας "Πρώτο Θέμα", στην οδό Αγράφων, στο Μαρούσι.



Συγκεκριμένα, άτομα που επέβαιναν σε δίκυκλα και είχαν καλυμμένο το πρόσωπό τους, έσπασαν με πέτρες και βαριοπούλες τη τζαμαρία του κτιρίου, όπου στεγάζεται η εφημερίδα, πέταξαν μπογιές, ενώ προκάλεσαν φθορές και σε δύο σταθμευμένα οχήματα.



Η αστυνομία πραγματοποιεί έρευνες για τον εντοπισμό και τη σύλληψη των δραστών.

ΣΥΡΙΖΑ: Απόλυτα καταδικαστέες οι επιθέσεις σε ΜME



"Επιθέσεις βίας σε Μέσα Μαζικής Ενημέρωσης και τους εργαζόμενους σε αυτά είναι πράξεις απόλυτα καταδικαστέες", έγραψε η κυβερνητική εκπρόσωπος Όλγα Γεροβασίλη, σε ανάρτηση της στο Twitter, ενώ ο ΣΥΡΙΖΑ σε ξεχωριστή του ανακοίνωση τόνισε ότι "τέτοιες ενέργειες δεν είναι αποδεκτές και μας βρίσκουν αντίθετους".